stanford-oval/wikipedia huggingface dataset:
אויפשט (כדורגל)
היסטוריה > העידן הנוכחי (1998 - )

עם נפילת המשטר הקומוניסטי, הפסיקו גם התקציבים מהממשל, ובעיות כלכליות כבדות פגעו בכדורגל ההונגרי. ב-1998 חזר המעמד המקצועני לכדורגל בהונגריה, ובמקביל חזר שמו של המועדון לשמו הנוכחי והמוכר, מועדון הכדורגל אויפשט (בהונגרית: Újpest FC). עם זאת, סבלה הקבוצה ממשבר מקצועי מתמשך. שחקני מפתח עזבו את המועדון עקב בעיותיו הכלכליות, וההישגים פסקו בהתאם. דניס אשני ששיחק בקבוצה בעבר וזכה איתה באליפויות חזר למועדון לאחר ששיחק מספר עונות בישראל, אך עזב את הקבוצה תוך זמן קצר.
המצב קיבל תפנית חיובית בשנת 2001, עם השלמת חידושו של אצטדיון הקבוצה. שינויי בעלות הביאו עמם תזרים מזומנים למועדון, שסייע לשיקומו. בסיום עונת 2001/2001, זכתה הקבוצה בגביע ההונגרי השמיני בתולדותיה לאחר עשור, והשלימה זכייה נוספת בסופר קאפ המקומי. הקבוצה חזרה להתמודד בצמרת למשך מספר עונות, ובין 2004 ל-2009 חוותה שלוש עונות כסגנית האלופה, אך עם זאת לא הצליחה לשחזר את הצלחתה באירופה ולא הצליחה לזכות בתואר.
באוגוסט 2006 הלך לעולמו פרנץ סוסה, מגדולי שחקני הקבוצה בכל הזמנים. לאחר פטירתו הוחלף שמו של אצטדיון הקבוצה לאצטדיון פרנץ סוסה, לזכרו של הכוכב המנוח.
בעונת 2013/2014, לאחר 12 עונות ללא תואר, זכתה הקבוצה בגביע ההונגרי התשיעי בתולדותיה. היא שבה למעמד הגמר שנתיים אחר כך, אך הפסידה לפרנצווארוש.
אצטדיון הקבוצה

אצטדיון הבית של אויפשט הוא אצטדיון פרנץ סוסה בעיר הבירה בודפשט. לאחר שנה של בנייה, נפתח האצטדיון באופן רשמי ב-17 בספטמבר 1922. תכולת האצטדיון היא כ-13,500 מקומות ישיבה. המשחק שחנך את האצטדיון הוא משחק הדרבי של בודפשט, בו גברה אויפשט על פרנצווארוש בתוצאה 1–2.
ב-1945, בעקבות שיטפון שפקד את העיר, הוצפו ונהרסו יציעי האצטדיון, אך הוא חודש והורחב לכ-45,000 מקומות. באותן שנים אירח האצטדיון מספר משחקים בינלאומיים, ואף שימש למספר שנים כאצטדיון הבית של נבחרת הונגריה. המשחק הבינלאומי הראשון באצטדיון נערך ב-1948, ובו הביסה הונגריה את רומניה בתוצאה 0–9.
עד לשנת 2000 לא חודש האצטדיון משמעותית, אך בין 2000 ל-2001 עבר האצטדיון חידוש כולל ומקיף. בין היתר הפכו כל יציעי האצטדיון ליציעי ישיבה, וכמות המושבים עמדה על 13,500. כמו כן, מאז השיפוץ כל היציעים באצטדיון מקורים.
בשנת 2006 נקרא האצטדיון על שם אחד מגדולי שחקני הקבוצה בכל הזמנים, פרנץ סוסה, שהלך לעולמו.
קהל ויריבויות

במהלך שנות ה-70, בעקבות הצלחת הקבוצה במפעלים האירופים, זכתה אויפשט להרחבה משמעותית של קהל אוהדיה בתוך בודפשט ובהונגריה בכלל. עם זאת, עיקר קהל אוהדי הקבוצה מגיע מרובע אויפשט שבבודפשט, שאותו מייצגת הקבוצה.
בעונת 2006/2007, במהלך משחק ליגה מול דברצן, נהם קהל אוהדי אויפשט כלפי שחקנה שחום העור של דברצן, מה שהוביל להפחתת שלוש נקודות ליגה ממאזנה של הקבוצה.
קהל ויריבויות > הדרבי של בודפשט

יריבותיה של אויפשט הן בעיקר קבוצות העיר בודפשט, ובהן מ.ט.ק. בודפשט ובודפשט הונבד. עם זאת, היריבות הגדולה ביותר של אויפשט היא מול פרנצווארוש. היריבות בין המועדון החלה עוד בשנות ה-30, ובזכייתה הראשונה של אויפשט באליפות. מאז, משחקי הליגה בין הקבוצות הם מושכי הקהל הגדולים ביותר בליגה. לעיתים קרובות, משחקים אלו גוררים אלימות בין קהלי שתי הקבוצות, ואף להתערבות משטרתית נרחבת.
היריבות ההיסטורית בין הקבוצות, במקביל ליריבות הספורטיבית, הייתה קשורה גם ליריבות בין עירונית בתחילה, כאשר אויפשט הייתה עיר נפרדת מבודפשט השוכנת בצמוד לה. בנוסף, נוצרה יריבות פוליטית כאשר הגרמנים בהונגריה נמנו בעיקרם עם הקהל של פרנצווארוש בעוד היהודים בהונגריה תמכו בעיקר באויפשט. לאחר מלחמת העולם השנייה נמשכה החלוקה הפוליטית בין הקבוצות, כאשר אוהדי פרנצווארוש נמנו בעיקרם עם האופוזיציה לשלטון, בעוד אויפשט אולצה להיות הקבוצה של הממשל. בעקבות המרד ההונגרי, ובעקבות השיוך של אויפשט לממשל, התייחסו אוהדי פרנצווארוש לאלה של אויפשט כפולשים הסובייטים.
תארים והישגים > תארים מקומיים

אליפות (20): 1929/30, 1930/31, 1932/33, 1934/35, 1938/39, אביב 1945, 1945/46, 1946/47, 1959/60, 1969, אביב 1970, 1970/71, 1971/72, 1972/73, 1973/74, 1974/75, 1977/78, 1978/79, 1989/90, 1997/98
סגנות (21): 1920/21, 1922/23, 1926/27, 1931/32, 1933/34, 1935/36, 1937/38, 1940/41, 1941/42, 1960/61, 1961/62, 1967, 1968, 1976/77, 1979/80, 1986/87, 1994/95, 1996/97, 2003/04, 2005/06, 2008/09
זכייה (11): 1969, 1970, 1974/75, 1981/82, 1982/83, 1986/87, 1991/92, 2001/02, 2013/14, 2017/2018,, 2020/2021
סגנות (7): 1921/22, 1922/23, 1924/25, 1926/27, 1932/33, 1997/98, 2015/2016
זכייה (3): 1992, 2002, 2014
תארים והישגים > תארים בינלאומיים

זכייה (2): 1929, 1939
סגנות (1): 1967
זכייה (1): 1930
סגנות (1): 1968/69
חצי גמר (1): 1973/74
חצי גמר (1): 1961/62
תארים והישגים > טורנירי ידידות

זכייה (1): 1970
זכייה (1): 1971
בלה גוטמן, מאמן הקבוצה בעונת 1938/1939 וב-1947
לאיוש בארוטי, מאמן אויפשט 1967 - 1971
אויפשט מול סטיאווה בוקרשט, הליגה האירופית, יולי 2009
אצטדיון פרנץ סוסה, 2008
אוהדים בדרבי של בודפשט, 2013
אילר

| --- | --- |

 מידע כללי
 אורך:  147 קילומטרים
 ספיקה ממוצעת:  90 מ"ק לשנייה 
 אגן ניקוז:  2,152 קמ"ר 
 מוצא:  Iller river source (he) 
 יובלים:  Aitrach, Mühlbach, Leubas, Ursulasrieder Bach, Haldenwanger Mühlbach, Gerberbach, Seebach, Lohbach, Bleicher Bach, Bachtelbach, Waltenhofener Bach, Rottach, Durach, Heubach, Adelharzer Bach, Sulzberger Bach, Iselbach, Riederbach, Reutenbach, Neuer Bach, Füllenbach, Gießen, Forellenbach, Auebach, Dohlenbach, Lautrach, Freigraben, Haldenmühlbach, Mühlbach, Fischersbach, Kalter Bach, Kaldener Tobelbach, Weihungsentlastung, Kendler Bach, Gießner Bach, Kollerbach, Weiler Ach, Gunzesrieder Ach, Widdumbach, First Sonthofen Mühlbach, Eybach, Wangener Bach, Memminger Ach, Ostrach, Rohrach, Rottach, Buxach, Grundbach, Gaisalpbach, Mühlbach, Rossbach, Hinanger Bach, Altmummener Bach, Hölltobelbach, Konstanzer Ach, Dorfbach, Brunnenbach, Mündel, Krebsbach, Gießbach, Ettersbach, Fischbach, Breitach, Stillach, Tannschorrenbach, Trettach 
 שפך:  דנובה 
 מדינות באגן הניקוז:  גרמניה 
 
 
אילר (בגרמנית: Iller) הוא נחל בבוואריה, גרמניה, יובל של הדנובה, באורך של 147 קילומטרים.
בעבר הרחוק שם הנחל היה אילרגוס (Ilargus). הנחל נובע מהרי האלפים, באזור העיר אוברסטדורף, בקרבת הגבול עם אוסטריה. אילר הוא הנחל בעל עוצמה ומשתמשים בעוצמתו להפקת אנרגיה באמצעות שמונה תחנות כוח הידרו-חשמליות.
איילנד (סרט)

| --- | --- |

כרזת הסרט
 בימוי:  מייקל ביי 
 הופק בידי:  וולטר פארקס, יאן ברייס, מייקל ביי 
 תסריט:  Caspian Tredwell-Owen, אלכס קורצמן, רוברטו אורקי 
 עריכה:  פול רובל, כריסטיאן וגנר 
 שחקנים ראשיים:  יואן מקגרגור קתלין רוז פרקינס כריס אליס אריק סטונסטריט דון מייקל פול אלכס קרטר טרנט פורד טום אוורט Kenny Hughes ריצ'רד וויטן אייזיאה מוסטפא Siobhan Flynn מרי פאט גליסון גלן מורשוור שון בין סטיב בושמי דג'ימון הונסו סקרלט ג'והנסון איווט ניקול בראון מייקל קלארק דאנקן קים קואטס בריאן סטפנק אית'ן פיליפס שוני סמית' פיל אברמס 
 מוזיקה:  סטיב ג'בלונסקי 
 צילום:  מאורו פיורה 
 מדינה:  ארצות הברית 
 חברת הפקה:  האחים וורנר, דרימוורקס 
 חברה מפיצה:  InterCom, נטפליקס, האחים וורנר 
 שיטת הפצה:  וידאו על פי דרישה 
 הקרנת בכורה:  ארצות הברית 1 בינואר 2005
 משך הקרנה:  111 דקות
 שפת הסרט:  אנגלית 
 סוגה:  סרט פעולה, סרט דיסטופי, סרט בסוגת ספרות עלילה ספקולטיבית, סרט פוסט-אפוקליפטי, סרט מדע בדיוני, ביו־פאנק 
 הכנסות באתר מוג'ו:   island05
 אתר רשמי
 דף הסרט ב־IMDb
 
איילנד (במקור: The Island - "האי") הוא סרט מדע בדיוני אמריקאי משנת 2005, בבימויו של מייקל ביי, ובכיכובם של יואן מקגרגור וסקרלט ג'והנסון.
תקציר העלילה

העלילה מתרחשת בשנת 2019 במתקן אטום ומוגן מהעולם החיצון בארצות הברית המאכלס אלפי בני אדם, בעלי זיכרונות מינימליים מהעבר, שסבורים כי הם הניצולים היחידים בכדור הארץ ששרדו אסון אקולוגי שזיהם את העולם החיצון. מדי שבוע נערכות במתקן הגרלות שהזוכים בהם יוצאים לגן עדן מופלא ואוטופי המכונה "האי", לכאורה המקום האחרון על פני כדור הארץ שאינו מזוהם.
סקרנותו של אחד התושבים במתקן המכונה "לינקולן 6-אקו" (מגולם על ידי יואן מקגרגור) מובילה אותו בהמשך לגלות במהלך מעקב חשאי כי הוא וכל יתר התושבים האחרים במתקן הם למעשה שיבוטים זהים של אנשים עשירים בעולם החיצון שהשקיעו מיליוני דולרים ביצירת ובשימור משובטיהם, וכי התושבים במתקן המועברים לכאורה למקום המכונה "האי" בפועל נרצחים על מנת שמפעילי המתקן יוכלו להוציא את איבריהם ולהשתילם באנשים המקוריים ששובטו.
כאשר חברתו של לינקולן, ג'ורדן 2-דלתא (מגולמת על ידי סקרלט ג'והנסון) נקראת לעבור לאי, לינקולן מחליט להימלט עמה מהמתקן אל העולם החיצוני כאשר צוות אכזרי מטעם המתקן יוצא בעקבותם ומנסה להחזירם למתקן בכל מחיר, בעוד שהם מנסים להגיע אל האנשים המקוריים מהם שובטו.
בסרט כיכבה מכונית הקונספט קדילאק סיאן.
צוות השחקנים

| שם השחקן/ית | שם הדמות |
| --- | --- |
יואן מקגרגור: לינקולן 6-אקו
סקרלט ג'והנסון: ג'ורדן 2-דלתא
סטיב בושמי: ג'יימס מקורד
שון בין: דוקטור ברנאד מריק
מייקל קלארק דאנקן: סטארוויקר 2-דלתא
אית'ן פיליפס: ג'ונס 3 אקו
דג'ימון הונסו: אלברט לורנט
נועה תישבי: מערכת הודעות ממוחשבת
איילינגלאפלאפ

| --- | --- |

 נתונים גאוגרפיים
 מיקום:  האוקיינוס השקט 
 קואורדינטות:  7°30′00″N 168°44′00″E﻿ / ﻿7.5°N 168.73333333333°E﻿ / 7.5; 168.73333333333
 שטח:  14.7 קילומטר רבוע
 נתונים מדיניים
 מדינה:  איי מרשל 
 אוכלוסייה:  1,729 (2011)
 אזור זמן:  UTC+12
  (למפת איי מרשל מוגדלת) מג'ורו ביקיני קווג'לין מילי ארנו ג'לואיט מיקרונזיה האוקיינוס השקטאיילינגלאפלאפ(למפת איי מרשל רגילה) מג'ורו ביקיני קווג'לין מילי ארנו ג'לואיט מיקרונזיה האוקיינוס השקטאיילינגלאפלאפ
 
איילינגלאפלאפ (באנגלית: Ailinglaplap או Ailinglaplap Atoll) הוא אטול באוקיינוס השקט הכולל 56 איי אלמוגים. האיים הם חלק מאיי מרשל.
היסטוריה

בשנת 1874 הכריזה ספרד על בעלותה על איי מרשל כולם ואיילינגלאפלאפ בכללם. ב-1884 העבירה ספרד את בעלותה על האיים לאימפריה הגרמנית שהחזיקה בהם במסגרת גינאה החדשה הגרמנית. בתקופת השלטון הגרמני הוקמו על האטול מספר תחנות סחר. לאחר מלחמת העולם הראשונה הוכלל האטול תחת המנדט הדרום-פסיפי שהעניק חבר הלאומים ליפן. בעקבות מלחמת העולם השנייה עבר האטול לשליטתה של ארצות הברית, עד למתן עצמאות לאיי מרשל בשנת 1986.
איילינגלאפלאפ נמצאת 266 קילומטרים מזרחית לאטול מג'ורו בו שוכנת בירת איי מרשל. כ-4,200 קילומטרים מצפון-מזרח ליבשת אוסטרליה. שטחו הכולל של האטול הוא 14.7 קילומטרים רבועים. הוא מקיף לגונה בשטח של 750 קילומטרים רבועים.
בשנת 1999 חיו באטול כ-2,000 תושבים. כלכלתו מתבססת על גידול אגוזי קוקוס. באטול קיימים ארבעה מקומות ישוב מרכזיים.
תחבורה

באטול שלושה מנחתים למטוסים:
בכפר ג'ה (Jeh) מנחת באורך 1,158 מטר.
בכפר איירוק (Airok).
בכפר ווג'ה (Woja).
את שלושת המנחתים משרתת חברת התעופה של איי מרשל.
אינטררקס

אִינְטֶרְרֶקְס (לטינית: Interrex; מלך ביניים), הייתה משרה ברומא העתיקה.
מקורה של המשרה היא בתקופת המלוכה. כאשר המלך נפטר, הסנאט היה מתכנס ובוחר אינטררקס שייקח על עצמו את תפקידו של המלך עד לבחירתו של מלך חדש. בתקופת הרפובליקה, כאשר אחד הקונסולים התפטר, הודח או נהרג במהלך כהונתו ועמיתו שהה מחוץ לעיר, או שהגיע זמן הבחירות ושני הקונסולים שהו מחוץ לעיר, היה הסנאט היה ממנה אינטררקס שתפקידו היה לערוך בחירות לקונסולאט (בחירות למשרת הקונסול). מסיבה זאת האינטררקס היה נושא המשרה היחיד שלטריבוני הפלבס לא הייתה סמכות להשתמש בזכות הוטו שלהם כנגדו.
האדם המכהן כאינטררקס חייב היה להיות פטריקי, כהונת האינטררקס נמשכה חמישה ימים ואז היה עליו להתפטר ומונה אינטררקס חדש במקומו. על הראשון לכהן בתפקיד נאסר להשלים את משימתו כך שלמטרת עריכת בחירות נדרשו לפחות שני אינטררקס.
אוסקר יירס

| --- | --- |
אין תמונה חופשית
 לידה:  20 במרץ 1986 (בן 38) סטוקהולם, שוודיה
 שם לידה:  אוסקר מייקל יירס
 מוקד פעילות:  ארצות הברית • שוודיה
 תקופת הפעילות:  מ-2007
 עיסוק:  מפיק מוזיקלי, פזמונאי, מוזיקאי
 סוגה:  פופ • דאנס • R&B • רוק
 
אוסקר מייקל יירס (באנגלית: Oscar Michael Görres; נולד ב-20 במרץ 1986) הוא מוזיקאי, מפיק מוזיקלי ופזמונאי שוודי. הוא ידוע בעיקר בהפקת שירים לאמנים כמו קייטי פרי, אלי גולדינג, טיילור סוויפט, מרינה, טובה לו, אלה אייר,‏ DNCE, דויד ביסבל, אלני פוריירה, שר לויד, טורי קלי, אדם למברט וטרוי סיון.
בשנת 2017, כתב עם טיילור סוויפט את השיר "So It Goes...", עבור Reputation.
קריירה

את שירו הראשון "Hey (I've Been Feeling Kind of Lonely)", כתב יירס בשנת 2007 עבור דני סאוסדו.
הולטר היה שותף לכתיבת והפקת הלהיט הבינלאומי של טרוי סיון, "My My My!". השיר הגיע למקום הראשון במצעד הסינגלים שבפלנדריה, ובמצעד הסינגלים שבוולוניה. במצעדי הבילבורד זכה להצלחה רבה גם כן, כאשר דורג במקום הראשון במצעד שירי הדאנס קלאב, ובמקום ה-80 במצעד הבילבורד הוט 100. בסוף שנת 2018, דווח על ידי מצעדי ה-ARIA כי השיר הוא השיר ה-84 המצליח ביותר באוסטרליה באותה השנה. איגוד תעשיית ההקלטות האמריקאי העניק לו את תואר הזהב, על מכירות של למעלה מ-500,000 עותקים.
הערות שוליים

↑  Taylor Swift – So It Goes... (באנגלית), נבדק ב-2021-01-16
↑  Danny Saucedo – Hey (I've Been Feeling Kind Of Lonely) (באנגלית), נבדק ב-2021-01-16
↑  Troye Sivan - My My My!, ultratop.be
↑  Troye Sivan - My My My!, ultratop.be
1 2  Troye Sivan, Billboard
↑  ARIA Top 100 Singles Chart, www.aria.com.au (באנגלית)
↑  Gold & Platinum, RIAA (באנגלית אמריקאית)
↑  "Easy Lyrics". Genius. נבדק ב-17 ביולי 2020. {{cite web}}:  (עזרה)
| --- | --- |
בקרת זהויות :  MusicBrainz: 9f60097e-e65d-4ee6-b082-4824ec9d4c76
אייקון פופ

מעריצים מחופשים לאייקון הפופ אלביס פרסלי
דארת' ויידר, מלחמת הכוכבים, הוא אחת מדמויות הקולנוע הידועות והמזוהות ביותר.
אייקון פופ (מאנגלית: Pop icon) היא הגדרה לידוען, דמות או אובייקט, שניתנת בדרך כלל על ידי התקשורת או הציבור הרחב. אייקון הפופ משפיע רבות על תרבות הפופ.
אדם שנחשב אייקון הפופ מוגדר ככזה עקב הערצת המונים, נשיאת אידיאל מסוים, מראה חיצוני יוצא דופן או התנהגות מיוחדת. אייקוני פופ רבים מתו בגיל צעיר וחלקם נהפכו לאייקונים רק אחרי מותם.
אייקון יכול להיות גם דמות מצוירת, להקה, סרט או אפילו חפץ.
פעמים רבות מעטרת תמונתו או ציורו של אייקון הפופ בגדים וחפצים. כמו כן, אמרות בולטות של אייקון הפופ עשויות להופיע על הדפסים שונים.
דוגמאות לאייקוני פופ

| 0 | 1 | 2 |
| --- | --- | --- |
|  אישים ג'יימס דין  ג'ון לנון  אלביס פרסלי  מרילין מונרו  ריהאנה  דייוויד בואי  בוב מארלי  ברוס לי  ביונסה  ג'סטין ביבר  פרדי מרקיורי  מדונה  מייקל ג'קסון  אריאנה גרנדה  הנסיכה דיאנה  אופרה וינפרי  בריטני ספירס  ליידי גאגא  שאקירה  קורט קוביין  ארנסטו צ'ה גווארה  טיילור סוויפט |  להקות הביטלס  הרולינג סטונז  נירוונה  לד זפלין  קווין  הדלתות  אבבא  וואן דיירקשן |  דמויות בדיוניות שרלוק הולמס  הנווד  בטי בופ  מיקי מאוס  פופאי המלח  באגס באני  סופרמן  באטמן  ספיידרמן  מריו  פו הדב  דארת' ויידר  אופטימוס פריים (הרובוטריקים)  בארט סימפסון  הומר סימפסון  אריק קרטמן  בובספוג  ארתור ריד |
ראו גם

אליל נוער
הערות שוליים

↑  The Liberty Bell: From Obscurity to Icon, באתר National Park Service (הקישור אינו פעיל)
| --- | --- |
בקרת זהויות :  GND: 4182916-5
אוסקר לויה

| --- | --- |

לויה, 2009
 לידה:  12 ביוני 1979 (בן 45) אינדיו, ארצות הברית 
 מוקד פעילות:  ארצות הברית 
 תקופת הפעילות:  מ-2009 
 סוגה:  מוזיקת פופ 
 www.oscarloya.com
 
ג'וזף אוסקר לויה (באנגלית: Joseph Oscar Loya; נולד ב-12 ביוני 1979) הוא זמר אמריקאי ושחקן תיאטרון ברודוויי.
ביוגרפיה

לויה נולד בשנת 1979 באינדיו שבקליפורניה, הצעיר מבין חמישה אחים. הוא הומוסקסואל מוצהר ומתגורר כיום במינכן.
לויה ייצג את גרמניה באירוויזיון 2009 במוסקבה, רוסיה יחד עם אלכס כריסטנסן, שהופיעו תחת הכינוי "אלכס סווינגס אוסקר סינגס" (Alex swings Oscar sings), וביצעו את השיר Miss Kiss Kiss Bang, לצד הרקדנית האמריקאית דיטה פון טיז (אנ') שהופיעה לצידם בגמר. הגיע למקום ה-20 מתוך 25 המדינות שהשתתפו.
בשנת 2009 לויה הוציא את אלבום הבכורה שלו. המורה שלו לפיתוח קול הוא פרופסור דניס הית'.
לויה מתרכז בקריירת הסולו שלו ובשנת 2011 הוציא את אלבומו השני "Beast", שביצירתו הוא שיתף פעולה עם אלק סנדר (אנ'), מפיק מוזיקלי שמתעסק בסגנון האלקטרופופ. בדצמבר 2012 הוציא לאור את הסינגל "Learn Something New", אותו הוא כתב והיה שותף להפקתו, דרך חברת התקליטים סיטרוסוניק רקורדס.
בין אוקטובר 2012 ליוני 2013, לויה שיחק את הדמות הראשית במחזמר "Show Me" בתיאטרון פרידריכשטאדט-פאלאסט בברלין.
דיסקוגרפיה > סינגלים

| שנה | שם | מיקומי שיא> גרמניה | מיקומי שיא> אוסטריה | מיקומי שיא> שוודיה | מיקומי שיא> בריטניה | מיקומי שיא> טורקיה | אלבום |
| --- | --- | --- | --- | --- | --- | --- | --- |
| 2009 | "Miss Kiss Kiss Bang" | 20 | 71 | 35 | 85 | 40 | Heart 4 Sale |
דיסקוגרפיה > אלבומי אולפן

| שם | פרטי האלבום | מיקומי שיא> פולין |
| --- | --- | --- |
| Umano |  יצא לאור: 2009 | 88 |
הערות שוליים

1 2  Eurovision Song Contest Moscow 2009 | News - Germany: Oscar Loya to Eurovision, web.archive.org, ‏2009-02-10
↑  'You're not safe in Moscow', gay Eurovision fans told ahead of march
↑  Germany selects Alex Swings Oscar Sings internally! | News | Eurovision Song Contest - Moscow 2009, web.archive.org, ‏2009-02-11
↑  SHOW ME at Friedrichstadt-Palast
↑  "Archived copy". אורכב מ-המקור ב-1 בדצמבר 2007. נבדק ב-24 בנובמבר 2007. {{cite web}}:  (עזרה);  (עזרה)
| --- | --- |
בקרת זהויות :  MusicBrainz: 9a791520-cca2-4e48-aaf6-58628e472d95
אוסקר לוי

| --- | --- |
אין תמונה חופשית
 לידה:  1940 רומניה רומניה
 פטירה:  6 ביולי 2005 (בגיל 65 בערך)
 ענף מדעי:  כימיה
 מקום מגורים:  ישראל ישראל
 מקום לימודים:  אוניברסיטת באבש-בויאי  האוניברסיטה העברית בירושלים 
 מוסדות:  אוניברסיטת בן-גוריון בנגב  המכללה האקדמית להנדסה סמי שמעון 
 מספר צאצאים:  2 
 
אוסקר לוי (1940 - 6 ביולי 2005) היה פרופ' לכימיה ישראלי, מייסד המחלקה לכימיה באוניברסיטת בן-גוריון בנגב והמכללה האקדמית להנדסה סמי שמעון.
ביוגרפיה

לוי נולד וגדל ברומניה. החל דרכו בהוראה במכללה הטכנולוגית עוד בהיותו חייל בקמ"ג וסחף אחריו את חבר ילדותו (אוצו), פרופ' ג'ורג' מרקוביץ'. בעל תואר ראשון מאוניברסיטת קלוז'(אנ') ותואר שני (1965) ודוקטורט מהאוניברסיטה העברית בירושלים. עם סיום לימודיו, הקים את המחלקה לכימיה באוניברסיטת בן-גוריון בנגב. במכללה הקים את המגמה להנדסאי כימיה ועמד בראשה, שימש כמשנה למנהל המכללה, פעל להקמת תיכון עירוני מקיף ח'.
ב-1995 ייסד את המכללה האקדמית להנדסה בנגב וכיהן כנשיאה כעשור עד למותו.
בשנת 2005 בהיותו בן 65 נפטר לוי מסרטן הכבד והותיר אחריו אישה ושני ילדים.
פעילות בתפקידים מחוץ לאקדמיה

חבר במועצת העיר באר שבע
פקח ארצי למקצועות הגרעין
חבר במועצה להנדסה ולאדריכלות
חבר הוועדה המייעצת של רשם המהנדסים
יו"ר פורום המאה (פורום של תשעה מוסדות אקדמיים בתחום ההנדסה).
הנצחה

בין המכללה הטכנולוגית לבין המכללה האקדמית להנדסה סמי שמעון שאותן ייסד,  בכיכר, במפגש הרחובות ביאליק ובזל נצבת לה מזרקה עגולה בעלת מופע מים בשילוב תאורה צבעונית מתחלפת בשעות החשיכה (נווה מדבר עירוני).
הערות שוליים

↑  מקבלי התארים מהאוניברסיטה העברית, למרחב, 29 ביוני 1965
↑  א. מרדכי, המטפחים גאווה לסרבל הכחול, דבר, 24 בינואר 1977
↑  רימונה מייזלס-שיף, יש לטפח סטודנטים בסרבלים כחולים, מעריב, 22 במרץ 1976
| --- | --- |
בקרת זהויות :  NLI: 987007264531005171 
כיכר המכללות ע"ש אוסקר לוי
איילמר האנטר-וסטון

| --- | --- |

 לידה:  23 בספטמבר 1864 טירת האנטרסטון, איירשייר, סקוטלנד, הממלכה המאוחדת הממלכה המאוחדת 
 פטירה:  18 במרץ 1940 (בגיל 75) טירת האנטרסטון, איירשייר, סקוטלנד, הממלכה המאוחדת הממלכה המאוחדת 
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 בן או בת זוג:  Grace Strang Steel (5 בדצמבר 1905–?) 
 השתייכות:  הצבא הבריטי הצבא הבריטי
 תקופת הפעילות:  1884–1918 (כ־34 שנים)
 דרגה:   לוטננט גנרל
 תפקידים בשירות
 מפקד הדיוויזיה ה-29  מפקד הקורפוס ה-8
 פעולות ומבצעים
 המלחמה המהדית  מלחמת הבורים  מלחמת העולם הראשונה
 עיטורים
 אות השירות המצוין  אביר מפקד במסדר האמבט  מנהל הצלב הגדול של מסדר ג'ון הקדוש 
 
איילמר גולד האנטר-וסטון (באנגלית: Aylmer Gould Hunter-Weston;‏ 23 בספטמבר 1864 - 18 במרץ 1940) היה גנרל בריטי וחבר הפרלמנט.
"האנטר-באנטר" - כפי שכונה בצבא - הוביל את הדיוויזיה ה-29 במלחמת העולם הראשונה, אחר כך את הקורפוס ה-8 ב-1915 במשלחת הכושלת לגליפולי ולאחר מכן בחזית המערבית. הוא היה אחד הגנרלים הידועים ביותר של הצבא הבריטי בתקופתו ונחשב לאקסצנטרי במיוחד. האנטר-וסטון נחשב לאב-טיפוס של "הגנרלים החמורים" הבריטיים הבלתי-מוכשרים. אוזלת היד של הקצונה הבריטית התבררה במיוחד בראשית מלחמת העולם הראשונה, אז האנטר-וסטון דגל במתקפה לאור היום. זה גרם לאובדן גדול בקרב הכוחות, מכיוון שהמגינים יכלו בקלות להדוף את ההתקפה מעמדותיהם המבוססות.
ביוגרפיה > ראשית חייו

האנטר-וסטון נולד ב-23 בספטמבר 1864 בטירת האנטרסטון, ובשנת 1884 הצטרף לחיל ההנדסה המלכותי ושירת בתפקידי פיקוד ומטה במקומות שונים. הוא שירת תחילה בהודו, שם הוא נפצע, לאחר מכן שירת במטהו של קיצ'נר בדיכוי ההתקוממות המהדית בסודאן ובהמשך הוא נטל חלק במלחמת הבורים.
לאחר תפקידים שונים במטה הכללי הוא מונה לעוזר מנהל ההכשרה הצבאית במשרד המלחמה וקיבל את תואר אביר מסדר האמבט בשנת 1911.
ביוגרפיה > מלחמת העולם הראשונה

עם פרוץ מלחמת העולם הראשונה מונה האנטר-וסטון למפקד חטיבת הרגלים ה-11, אשר הייתה חלק מהדיוויזיה ה-4, שנפרשה עם חיל המשלוח הבריטי בצרפת, והוא פיקד עליה במהלך הקרב הראשון על המארן ובקרב איפר הראשון.
כאשר החלו ההכנות למשלחת הצרפתית-בריטית לגליפולי בפיקודו של סר איאן המילטון באביב 1915, קיבל האנטר-וסטון את פיקוד הדיוויזיה ה-29 שהוקמה ב-10 בינואר 1915. עם 12 הגדודים שלו הוא היה אמור לשאת את חלקה הגדול של ההתקפה על גליפולי.
הנחיתה בכף הלס, בקצה המערבי הקיצוני של חצי האי גליפולי, ב-25 באפריל 1915 הסתיימה במרחץ דמים עבור החיילים הבריטים, אשר האנטר-וסטון, שלא הצליח לנצל את ההישגים שלו, היה אחראי לו, והדיוויזיה לא הגיעה ליעדה בקריתיה. בחודשים שלאחר מכן התחזקו הכוחות הבריטיים והאנטר-וסטון הועלה לדרגת לוטננט גנרל, ומונה למפקד הקורפוס ה-8 שהוקם בגליפולי ב-24 במאי.
ביולי 1915 הוחזר שוב האנטר-וסטון לבריטניה בגלל מכת שמש ומאמץ יתר, שם הוא נבחר לבית הנבחרים מטעם מחוז צפון איירשייר באוקטובר 1916.
בינתיים חזר האנטר-וסטון לתפקידו כמפקד הקורפוס השמיני, שמאז ביטול המבצע הלא מוצלח בגליפולי שהה בצרפת. עם הקורפוס הזה הוא השתתף במתקפת הסום ב-1 ביולי 1916. הקורפוס לא השיג אף אחד ממטרותיו, אך ספג את האבדות הגדולות ביותר. כישלון זה מיוחס ברובו גם לחוסר הכישרון של האנטר-וסטון, שגרם לשני מוקשים להתפוצץ בטרם עת, והזהיר את הגרמנים מפני מתקפת הרגלים הממשמשת ובאה.
ביוגרפיה > אחרית חייו

לאחר פירוק הקורפוס שלו בשנת 1918, עזב הגנרל האנטר-וסטון את הצבא בשנה שלאחר מכן ורק התמסר לקריירה הפוליטית שלו. הוא היה חבר בבית התחתון במשך 27 שנים, עד לשנת 1935.
סר האנטר-וסטון מת ללא ילדים בגיל 75 ב-18 במרץ 1940, מנפילה מצריח בטירה שלו בהאנטרסטון, איירשייר. אלמנתו נפטרה בשנת 1954.
איילמר האנטר-וסטון בגליפולי 1915
טירת האנטרסטון, איירשייר, סקוטלנד
אורגיים

| אורגיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: תרופודה
משפחה:: אורגיים
שם מדעי
 Ploceidae ‏סונדוואל, 1836

אורג הכף הזכר בהכנת קן.
אוֹרְגִּיִּים (שם מדעי: Ploceidae) היא משפחה של עופות בסדרת ציפורי שיר. המשפחה כוללת 15 סוגים בהם 116 מינים.
כל מיני האורגיים הם ציפורים אוכלי זרעים שתפוצתם באפריקה שמדרום לסהרה מלבד מספר מינים שנפוצים באסיה. הזכרים בעלי צבע בולט ברוב המקרים צהוב או אדום.
שמם של האורגים ניתן להם מכיוון שהם אורגים את הקינים כך שישתלשלו מהענפים. הם יוצרים את הקן מענפים קטנים שהם אורגים בצורת שתי-וערב. הזכר והנקבה בונים את הקן יחדיו.
רשימת סוגים במשפחה

סוג ומין יחיד אורג גס-מקור (Amblyospiza albifrons).
סוג Anaplectes - בו אורג אדום-ראש
סוג ומין יחיד Brachycope anomala.
אורג התאו (Bubalornis) בו 2 מינים.
סוג ומין יחיד אורג תאו לבן-ראש (Dinemellia dinemelli).
שזרן (Euplectes) בו 17 מינים
פודי (Foudia) בו 6 מינים - בו פודי סיישל.
סוג ומין יחיד Histurgops ruficauda.
סוג ומין יחיד Malimbus בו 10 מינים.
סוג ומין יחיד אורג שתפן (Philetairus socius).
אורג (Ploceus) בו 64 מינים.
Plocepasser בו 4 מינים.
Pseudonigrita בו 2 מינים.
שתאי (Quelea) בו 3 מינים.
Sporopipes בו 2 מינים.
גלריה

Foudia madagascariensis
שתאי אדום-מקור
Malimbus malimbicus
Ploceus aurantius
בישוף אדום דרומי
Pseudonigrita cabanisi
הערות שוליים

↑  מידע על משפחת האורגיים מאתר כינוס האורניתולוגים הבינלאומי (גרסה 2.7)
| --- | --- |
בקרת זהויות :  NLI: 987007553650705171  BnF: cb12366166v (data)  GND: 4280202-7  LCCN: sh85145864  NKC: ph125731 
ערך זה הוא קצרמרבנושא עופות. אתם מוזמנים לתרום לוויקיפדיה ו.
אורתודוקסיה פתוחה

אורתודוקסיה פתוחה הוא מונח שנטבע בשנת 1997 על ידי הרב אבי וייס, לתאר תנועה ביהדות המדגישה פתיחות אינטלקטואלית, רוחניות, דאגה לכל היהודים, ומתן תפקיד דתי נרחב יותר לנשים. האורתודוקסיה הפתוחה רואה את ההלכה כגמישה יותר ממקבילותיה בזרמים האורתודוקסיים השמרניים יותר.
סקירה כללית

מתוך מטרה ליצור יהדות אורתודוקסית 'ליברלית' יותר, נדרש וייס להבהיר את ההבדלים בין התנועות האורתודוקסיות והלא-אורתודוקסיות ביהדות. לשיטתו, כל היהדות האורתודוקסית, כולל האורתודוקסיה הפתוחה, שונה באופן מהותי מהיהדות הקונסרבטיבית בשלושה תחומים:
יהודים אורתודוקסים מאמינים שהתורה ניתנה על ידי האל בהר סיני במתכונתה הנוכחית.
האורתודוקסיה סבורה כי "הסמכות המשפטית היא מצטברת, וכי "פוסק" יכול רק להוציא פסקי דין המבוססים על היסטוריה מלאה של תקדים משפטי יהודי", ואילו הקונסרבטיבים סבורים כי "תקדים מספק אילוסטרציות של עמדות אפשריות ולא חוק מחייב, ולפיכך, הקונסרבטיביות נותרה חופשייה לבחור את עמדה המתאימה לה מהיסטוריית העמדות".
האורתודוקסיה מאופיינת בשומרי מצוות אשר "שומרים בקפידה על שבת, כשרות, טהרת המשפחה ומתפללים שלוש פעמים ביום", ואילו יהדות קונסרבטיבית "בדרך כלל לא מורכבת מיהודים שומרי מצוות. לפיכך, רק בקהילה שלנו קבלת 'מנהג מתיר' עשויה להיות משמעותית."
מוסדות

וייס ייסד מוסדות לימוד חדשים להכשרת רבנים בגישה פתוחה: כך בית הספר הרבני ישיבת חובבי תורה (YCT) להכשרת רבנים, אשר ייועד להיות "פתוח, לא שיפוטי, בעל ידע, אמפתי, ולהוט להפוך את האורתודוקסיה לתנועה בעלת אינטראקציה משמעותית ומכובדת עם כל היהודים, ללא קשר לשייוך, מחויבות או רקע", ובהמשך את ישיבת מהר"ת (מנהיגה הלכתית רוחנית תורנית) שיועדה להכשיר נשים לתפקידים דתיים.